95/325/EHTY: Komission päätös, tehty 26 päivänä heinäkuuta 1995, poikkeamisesta rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1-64 (160. poikkeus)



Virallinen lehti nro L 190 , 11/08/1995 s. 0016 - 0017



KOMISSION PÄÄTÖS, tehty 26 päivänä heinäkuuta 1995, poikkeamisesta rauta- ja terästeollisuuden tuotteiden suojatullin korottamisesta yhteisön ulkorajoilla annetusta korkean viranomaisen suosituksesta N:o 1-64 (160. poikkeus) (95/325/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 71 artiklan kolmannen kohdan, ottaa huomioon rauta- ja terästeollisuuden tuotteiden suojatullien korottamisesta yhteisön ulkorajoilla 15 päivänä tammikuuta 1964 jäsenvaltioiden hallituksille annetun korkean viranomaisen suosituksen N:o 1-64 (1), sellaisena kuin se on viimeksi muutettuna suosituksella 88/27/EHTY (2), ja erityisesti sen 3 artiklan, sekä katsoo, että tiettyjä rauta- ja terästeollisuuden tuotteita, joilla on hyvin erikoisia fyysisiä ja kemiallisia tiettyjen tavaroiden tuottamiselle välttämättömiä ominaisuuksia, ei valmisteta yhteisössä ollenkaan tai niiden valmistus on riittämätöntä; tätä puutetta on jo vuosia korjattu tariffikiintiöiden myöntämisellä tulleitta; yhteisön tuottajat eivät aina kykene täyttämään käyttäjien esittämiä ajankohtaisia laatuvaatimuksia; sen vuoksi sellaisen kiintiön vahvistaminen, joka varmistaa toimitukset käyttäjille, on tarpeen, lisäksi kyseisten tuotteiden etuoikeutettu tuonti ei aiheuta vahinkoa yhteisön rauta- ja terästeollisuuden yrityksille, jotka tuottavat suoraan kilpailevia tuotteita, tullien suspendoiminen tai tariffikiintiö eivät vastaa suosituksessa N:o 1-64 tarkoitettuja tavoitteita, vaan niillä on myönteinen vaikutus tämänhetkisten kaupankäyntivirtojen säilyttämiseen jäsenvaltioiden ja kolmansien maiden välillä, tästä syystä asia koskee kauppapolitiikan alaan kuuluvia erityistapauksia, jotka oikeuttavat myöntämään poikkeuksia suosituksen N:o 1-64 3 artiklan perusteella, olisi taattava, että myönnetty kiintiö on tarkoitettu tyydyttämään ainoastaan tietyn jalostusteollisuuden erityistarpeita, ja jäsenvaltioiden hallituksia on kuultu jäljempänä esitetystä tariffikiintiöstä, ON TEHNYT TÄMÄN PÄÄTÖKSEN: 1 artikla 1. Jäsenvaltioilla on lupa poiketa korkean viranomaisen suosituksen N:o 1-64 1 artiklasta johtuvista velvoitteista siltä osin kuin on tarpeen jäljempänä ilmoitettuihin tuotteisiin sovellettavien tullien suspendoimiseksi esitetyille tasoille osana tariffikiintiötä, jonka määrät esitetään jäljempänä: >TAULUKON PAIKKA> 2. Edellä mainittavien tuotteiden on lisäksi täytettävä seuraavat fyysiset laatuvaatimukset: a) hiilenkato: hiilenkadon syvyys mitattuna muualta kuin vikojen kohdalta: - a ja b kohdassa tarkoitetut valssilangat: enintään 0,05 millimetriä - c kohdassa tarkoitetut valssilangat: enintään 0,07 millimetriä b) pinnan kunto: vikojen (halkeamat, säröt tai päällevalssausviat) enimmäissyvyys mitattuna kohtisuorasti pinnasta: 0,05 millimetriä c) muut kuin metalliset sulkeumat: heinäkuussa 1972 annetun Afnor-normin (viite A 04/106) ja Stahl-Eisen-Blatt -normin 1570/71 mukaan suoritettava koe; enimmäisarvo kuvan 1 tyypissä pinnasta kahteen kolmasosaan asti säteestä; enimmäisarvo kuvan 2 tyypissä kahden kolmasosan alapuolelta ytimeen asti. Esitetyt arvot pätevät kaikkiin sulkeutumatyyppeihin. 2 artikla 1. Niiden jäsenvaltioiden, joiden alueelle tuodaan edellä määriteltyjä tuotteita tulleja kantamatta, on huolehdittava yhteydessä komissioon tariffikiintiön jakautumisesta kolmansien maiden välillä ilman syrjintää. 2. Käyttöä tähän erityiseen tarkoitukseen valvotaan yhteisön tällä alalla antamien säännösten ja määräysten mukaisesti. 3 artikla Tämä päätös on osoitettu kaikille jäsenvaltioille. Sitä sovelletaan 1 päivästä tammikuuta 31 päivään joulukuuta 1995. Tehty Brysselissä 26 päivänä heinäkuuta 1995. Komission puolesta Leon BRITTAN Varapuheenjohtaja (1) EYVL N:o 8, 22.1.1964, s. 99/64 (2) EYVL N:o L 15, 20.1.1988, s. 13